 ต้องบอกว่า “บัว” ร้านบัวเป็นร้านอาหารที่เก่าแก่ร้านหนึ่งนะคะ มีหลายสาขาเหมือนกัน 
*** พิกัดร้าน 
สาขาที่เรามาทาน ร้านอยู่ศรีนครินทร์ค่ะ 
อยู่ซอยศรีนครินทร์ 55 เข้าจากปากซอยไม่ลึกมาก จะเจอร้าน อยู่ติดกับร้าน ลัคกี้สุกี้เลยค่ะ 
*** บรรยากาศร้าน 
ร้านใหญ่เหมือนกันนะคะ มีที่นั่งรองรับลูกค้าเยอะ ร้านไม่ได้ตกแต่งอะไรมาก เน้นแบบโล่งๆ กว้างๆ นั่งสบายๆ ค่ะ 
มีที่จอดรถสะดวกสบาย
*** เมนู 
มาดูเมนูอาหารกันบ้างดีกว่า 
เมนูร้านนี้เค้าเน้นเป็นอาหารไทยต้นตำหรับ และซีฟู้ดนะคะ 
เมนูที่เราฟินมากๆ ต้องยกให้กับ กุ้งแม่น้ำเผาตัวเบ้ง ฟินมากจริงๆ ค่ะ เนื้อแน่นสุดๆ มันกุ้งเยิ้มๆ โอ๊ยยยย อร่อยยย
ปลาสำลีแดดเดียว อร่อยดีค่ะ ทานคู่กับน้ำยำมะม่วง รสชาติจัดจ้านดี
แกงส้มปูไข่ยอดมะพร้าว รสชาติจัดจ้าน 
โดยรวมๆ เราว่า รสชาติอาหารอร่อย ถูกปาก 
พนักงานบริการดี 
ราคาก็กลางๆ แพงเป็นบางอย่างค่ะ